stanford-oval/wikipedia huggingface dataset:
פלסנסיה
רקע

פלסנסיה הייתה מיושבת על ידי רומאים וערבים עד המאה ה-12, אז נכבשה על ידי אלפונסו השמיני ואוכלסה מחדש. בתחילת המאה ה-15, משפחת האצולה של האזור עברה אל העיר וקבעה את מראה ופני העיר כיום. מבנה ימי הביניים שמאפיין אותה יכול להראות בבירור את שרידי הקירות של העיר, ביניהם מגדלים ושערים, כמו שער השמש או שער מריה הקדושה. פלסנסיה מאופיינת בשימור תדמית וחיי ימי הביניים, כמו גם הרחובות בה שניכרים במראה האופייני לתקופה.
במרכז פלסנסיה שוכנת הכיכר המרכזית פלאסה מאיור (Plaza Mayor) המהווה את מקום המפגש המרכזי של העיר, במיוחד כאשר מציינים אירועים וחגיגות בסדר גודל משמעותי, כמו חגיגות יום שלישי הגדול, שהוא פסטיבל תיירות. בסביבת אותו המקום שוכנת העירייה. בעיר ארמונות, בתי אצולה ומבני דת בעלי חשיבות גדולה המרכיבים את הרובע העתיק הייחודי של העיר. אחד משני האוספים ההיסטוריים הייצוגיים ביותר של העיר הוא בנייתן של שתי הקתדרלות, הקתדרלה הישנה והקתדרלה החדשה; הישנה מעוצבת בסגנון רומנסקי, למרות העובדה שהחלה להיבנות במאה ה-13, לעומת האלמנטים הגותיים והרנסאנסים הרבים המצויים בחדשה. ההבדל נעוץ בעובדה שהסגנונות האמנותיים מאירופה הגיעו באיחור לאקסטרמדורה בשל היותה הגבול בין המלכים הנוצרים לבין מוסלמים. כך יצא מצב שכאשר הסגנון הרומנסקי הגיע לצפון חצי האי האיברי במאה ה-10 והמאה ה-11, באזור אקסטרמדורה לא נבנו מבנים בסגנון זה עד המאה ה-13.
אתרים בעיר

בפלסנסיה אתרי תיירות ואתרים כלליים רבים. רשימה חלקית:
פרס אנקיסו, מוזיאון אתנוגרפי-טקסטיל.
ארמון מיראבל, בו קיים אוסף ציד.
מקדש הבתולה של אורצ'רד.
הפארק הלאומי מונפרגואה.
המנזר של סנטו דומינגו, ניתן ליהנות באזור ממאכלים האופייניים למחוז.
כלכלה

התעשיות העיקריות עוסקות בעיבוד כותנה, שימור ועיבוד טבק ושימורי בשר. תעשיות נוספות בעיר כוללות שמן זית, שמן סויה, פלפל, תאנים ומזון לבהמות.
הערות שוליים

| --- | --- |
בקרת זהויות :  NLI: 987007566975705171  BNE: XX451928  GND: 4297414-8  LCCN: n82063794  MusicBrainz: 69e012c7-90b0-48a6-bcf1-6a4185363fd9  NKC: ge130430  VcBA: 494/63590  VIAF: 296919502   WorldCat (עם VIAF): 296919502
פלטאוזאורוס

| פלטאוזאורוס |
| --- | --- |
 
תקופה
טריאס עליון, 204–214 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: דמויי זאורופודים
משפחה:: פלטאוזאוריים
סוג:: פלטאוזאורוס
מינים
 P. engelhardti  P. gracilis
שם מדעי
 Plateosaurus

פלטאוזאורוס (שם מדעי: Plateosaurus; משמעות השם: "לטאה רחבה") הוא סוג של דינוזאור ארוך-צוואר שהיה היה מראשוני הזאורופודים הענקיים, אך היה קטן מהם בהרבה.
מאפיינים

הדינוזאור חי בתקופת הטריאס המאוחרת מלפני 204–214 מיליון שנה. מאובניו נמצאו בצפון ומרכז אירופה (בגרמניה, שווייץ וצרפת) ונמצאו מאובנים רבים שלו, הראשון שבהם התגלה כבר ב-1834. הוא אחד הממצאים האירופאים הידועים. בגלל כמות שלדי הפלטאוזאורוסים שנמצאו בבת אחת וזה אומר שהפלטאוזאורוסים חיו בעדרים.
דינוזאור זה הגיע לאורך 4.8–10 מטר ולמשקל 600–4,000 ק"ג, קטן בהרבה מקרוביו המאוחרים. בניגוד לזאורופודים הוא היה יכול להתרומם על רגליו האחוריות ולעמוד ולהשתמש ברגליו הדמיות לאחיזת ענפים. לפלאטוזאורוס היו שיניים חדות דמויות אזמל וככל הנראה הוא ניזון בעיקר מעלים ושיחים של מחטניים וציקסיים וייתכן שגיוון בטרף קטן או אף מנבלות.
בתרבות

הפלטאוזאורוס מופיע בפרק הראשון בסדרת ה-BBC, ללכת עם דינוזאורים לצד הצלופיזיס. הוא מופיע גם בהצגה ללכת עם דינוזאורים: ארנה מרהיבה ובמשחק האייפד "Walking with Dinosaurs: Inside Their World", בדומה לדמותו בסדרה.
הוא נראה גם בסרט פנטזיה של וולט דיסני.
הפלטאוזאורוס לא מופיע בסרטי פארק היורה אך מופיע כבובה בחנות מזכרות בסרט פארק היורה. בנוסף הוא נראה במשחקי מחשב של הסדרה כמו: עולם היורה: המשחק, פארק היורה 3: בניית פארק ומשחק ה-handheld: "פארק היורה: העולם האבוד".
הוא נראה גם בסרט המסע לעמק החלומות 2: הרפתקה בעמק הגדול.
הוא נראה במשחק המחשב "Dinosaur Simulator".
כמו כן הוא מופיע בספר "The Vanished World" מאת יוזף אוגוסטה.
בנוסף הוא הופיע בסדרה הדינוזאורים!.
פיטר לוי

| --- | --- |
אין תמונה חופשית
 לידה:  11 במאי 1956 (בן 68) ברלינגיים, ארצות הברית 
 ענף מדעי:  היסטוריה של ארצות הברית 
 מקום לימודים:  אוניברסיטת קליפורניה בברקלי  אוניברסיטת קולומביה 
 מוסדות:  קולג' יורק 
 אתר רשמי
 
פיטר לוי (אנגלית: Peter B. Levy; נולד ב-11 במאי 1956) הוא היסטוריון יהודי אמריקאי, העוסק בהיסטוריה של ארצות הברית במחצית השנייה של המאה העשרים, פרופסור וראש המחלקה להיסטוריה ולמדעי המדינה בקולג' יורק.
אודות

לוי נולד בעיר ברלינגיים שבקליפורניה. בוגר תואר ראשון מאוניברסיטת ברקלי משנת 1978, תואר שני (1980) ודוקטורט (1986) מאוניברסיטת קולומביה.
בשנת 1984 נישא לדיאן והוא אב לבן ובת.
מספריו

United States History, Pearson Prentice Hall (February 28, 2007).
Civil War on Race Street: The Civil Rights Movement in Cambridge, Maryland (Gainesville: University of Florida Press, 2003).
The Encylopedia of the Clinton Presidency, (Westport: CT: Greenwwod, 2001).
100 Key Documents in American Democracy, rev. ed. (Westport: CT: Praeger, 1999).
The Civil Rights Movement, (Westport, CT: Greenwood, 1998).
America in the Sixties - Right, Left, and Center : A Documentary History, (Westport: CT: Greenwood, 1998).
Let Freedom Ring: A Documentary History of the Civil Rights Movement, (Westport: CT: Praeger, 1992).
The Encyclopedia of the Reagan Bush Years, (Westport: CT: Greenwood, 1994).
The New Left and Labor in the 1960s, (Urbana: University of Illinois Press, 1992).
פורד שלבי קוברה קונספט

| --- | --- |

Ford Shelby Cobra Concept
 מאפיינים כלליים
 יצרן:  פורד
 שנות ייצור:  2004 (רכב קונספט)
 הרכבה:  ארצות הברית ארצות הברית
 חברת אם:  פורד
 אורך:  3,947 מ"מ
 רוחב:  1,905 מ"מ
 משקל:  1,395 ק"ג
 מפרט טכני
 מנוע:  V10 צילינדרים, 6,392 סמ"ק המפיק 645 כ"ס, ב-6,750 סל"ד (מנוע מסוג "V10 engine")
 הילוכים:  תמסורת  ידנית - 6 מהירויות
 מהירות מרבית:  333 קמ"ש (מהירות בפועל, מוגבלת אלקטרונית - 290 קמ"ש)
 מעצב:  "Carroll Shelby" (אנ')
פורד שלבי קוברה קונספט (באנגלית: Ford Shelby Cobra Concept) היא מכונית קונספט בתצורת רודסטר, בעלת מאפיינים של מכונית על, מתוצרת קונצרן הרכב פורד אשר יוצרה בארצות הברית בשנת 2004.
יוצר אב טיפוס בודד.
מפרט

מנוע קדמי אורכי, בזווית 90°.
2 מושבים.
2 דלתות.
דגם ה-"פורד שלבי קוברה קונספט" הוצג לראשונה בתערוכת הרכב של דטרויט בשנת 2004.
תאוצה בין 0 ל-100 קמ"ש היא 4.0 שניות.
דגם ה"פורד שלבי קוברה קונספט" נמכר ב-825,000 דולר.
תמונות

"פורד שלבי קוברה קונספט"
"פורד שלבי קוברה קונספט"
"פורד שלבי קוברה קונספט"
ראו גם

פורד Shelby GR-1
הערות שוליים

↑  "פורד שלבי קוברה קונספט" thedrive.com/sheetmetal/16106/2004-ford-shelby-cobra-concept-purchased-by-engineer-who-helped-developed
↑  "פורד שלבי קוברה קונספט" carbuzz.com/news/the-2004-shelby-cobra-concept
↑  "פורד שלבי קוברה קונספט" supercars.net/blog/2004-ford-shelby-cobra-concept
↑  "פורד שלבי קוברה קונספט" בתערוכת המכוניות הבינלאומית של צפון אמריקה בדטרויט web.archive.org
↑  "פורד שלבי קוברה קונספט" נמכר ב-825,000 דולר journal.classiccars.com/2017/11/10/ford-shelby-cobra-charity
פיטר יאן לסינק

| --- | --- |

 לידה:  5 באפריל 1958 (בן 66) Elburg, הולנד 
 מוקד פעילות:  ממלכת ארצות השפלה 
 סוגה:  מוזיקה קלאסית 
 שפה מועדפת:  הולנדית 
 כלי נגינה:  עוגב 
 פרסים והוקרה:  אביר במסדר האריה ההולנדי 
 www.pieterjanleusink.nl
 
פיטר יאן לסינק (בהולנדית: Pieter Jan Leusink;‏ נולד ב-5 באפריל 1958 באלבורח, חלדרלנד) מנצח ונגן עוגב.
ביוגרפיה

לסינק למד לנגן בעוגב בבקונסרבטוריון העירוני בזוולה והשתלם בניצוח בהוראת גוטפריד ון דר הורסט (הולנדית: Gottfried van der Horst).ב-1981 ייסד את "מקהלת ילדי העיר אלבורח" (הולנדית: Stadsknapenkoor Elburg), ושלשה אירועי מוזיקה מקומיים אחד פסטיבל לימוד מזמורי חג המולד בכנסיית הקדוש ניקולאס בעיר, ביצוע המתאוס פסיון בחג הפסחא ופסטיבל בחודשי חופשת הקיץ, יולי ואוגוסט.
ב-1984 נתמנה למנהל המוזיקלי של "מקהלת הבנים של הולנד" (Holland Boys Choir). ב-1994, ייסד את "תזמורת באך לסינק" (The Leusink Bach Orchestra) ושנה לאחר מכן את "מקהלת באך של הולנד" (Bach Choir of the Netherlands) תזמורת זמרים בוגרים מעורבת. מאוחר יותר התזמורת והמקהלה אוחדו למוסד אחד, יחד איתן הקליט ב-1999–2000, מהלך חמישה עשר חודשים, את כל הקנטטות הדתיות מאת באך, כמו כן ביצעו ברחבי אירופה והקליטו יצירות קוליות נוספות מאת באך, הנדל, מוצארט, פורה וויולדי.
בשנת 2004 קיבל תואר אביר ב"מסדר האריה של ארצות השפלה".
הערות שוליים

↑  http://www.bach-cantatas.com/Bio/Leusink-Pieter-Jan.htm
| --- | --- |
בקרת זהויות :  BnF: cb14198844h (data)  GND: 135252253  ISNI: 0000 0000 0146 9821  MusicBrainz: 4fc4f411-5843-4351-ae31-4f0c569154a0  NKC: xx0173711  NTA: 33409058X  SUDOC: 177832460  VIAF: 76525689   WorldCat (עם VIAF): 76525689
פנדרו

| --- | --- |
פנדרו והר בוטין (1968)
פנדרו והר בוטין (1968)
 מדינה:  עיראק עיראק
 מחוז:  ארביל
 חבל ארץ:  כורדיסטן העיראקית כורדיסטן העיראקית
 גובה:  1,325 מטרים
 אוכלוסייה:  ‏
  ‑ בכפר:  2,547 (2017)
 קואורדינטות:  37°03′42″N 44°06′20″E﻿ / ﻿37.06166667°N 44.10555556°E﻿ / 37.06166667; 44.10555556 
 אזור זמן:  UTC +3
 https://pendrovillage.webs.com/
  מפת מיקום  מפה מפורטת   (למפת עיראק מוגדלת) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. פנדרו(למפת עיראק רגילה) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. פנדרו  he tabBackground:;tabBorder:#aaa;defaultTab:0;
פנדרו (בכורדית: پێندرۆ, Pêndro) האם הכפר כורדי בכורדיסטן העיראקית, הממוקם במחוז ארביל, קרוב לגבול של עיראק עם טורקיה, הוא ממוקם כ-15–18 ק"מ צפונית לבארזאן. אוכלוסייתו מונה מעל 2,540 אנשים (נכון ל-2017).
הערות שוליים

↑  "PENDRO ARBIL IRAQ Geography Population Map cities coordinates location - Tageo.com". www.tageo.com. אורכב מ-המקור ב-2018-06-17. נבדק ב-2017-04-30.
↑  "במפקד 2017". www.facebook.com (בכורדית כורמנג׳ית).
ערך זה הוא קצרמרבנושא יישובים בעיראק. אתם מוזמנים לתרום לוויקיפדיה ו.
פלקון (ונצואלה)

פלקון (בספרדית: Falcón) היא אחת מ-23 המדינות המרכיבות את ונצואלה. המדינה, הנמצאת בצפון-מערב ונצואלה, גובלת בים הקריבי במזרח ובצפון, במפרץ ונצואלה בצפון, בסוליה במערב ובלרה ויארקוי בדרום.
המדינה משתרעת על שטח של 24,800 קילומטרים רבועים. במדינה מתגוררים 902,847 תושבים (נכון ל-2011). בירתה של המדינה היא קורו והעיר הגדולה ביותר בה היא פונטו פיחו.
היסטוריה

האירופאים הראשונים שהגיעו לאזור סוליה היו אלונסו דה אוחדה הספרדי והמשלחת שלו ב-1499. בהמשך האזור נכבש על ידי הספרדים ונותר בשליטתם עד המאה ה-19.
בתחילת מלחמת העצמאות של ונצואלה האזור נותר נאמן לכתר הספרדי, אך המורדים כבשו אותו ב-1821. בהמשך האזור צורף לרפובליקת קולומביה הגדולה ונכלל במחוז סוליה. כשרפובליקת קולומביה הגדולה התפרקה ב-1830 האזור צורף לוונצואלה. ונצואלה חולקה לפרובינציות ובמקום נוצרה פרובינציית קורו.
ב-20 בפברואר 1859, במהלך המלחמה הפדרלית, הכריזה קורו על עצמאותה. לאחר ניצחונם של הפדרליסטים במלחמה ב-1864 והפיכת ונצואלה למדינה פדרלית, קורו שבה להיות חלק מוונצואלה והיא הפכה להיות מדינה פדרלית בה. ב-1872 שם המדינה שונה לפלקון על שמו של חואן קריסוסטומו פלקון, שהיה ממנהיגי הפדרליסטים במלחמה וגם נשיא ונצואלה.
ב-1881 אוחדה פלקון עם מדינת סוליה למדינת "פלקון סוליה", אך ב-1 באפריל 1890 הוחלט לפרק את המדינה לשתי מרכיבותיה. ב-1899 שם המדינה שונה בחזרה לקורו, אך השינוי בוטל ב-1901.
כלכלה

כלכלת פלקון מסתמכת על חקלאות, הכוללת בין היתר גידול קוקוס, בצלים, תירס, עגבניות, אבטיחים, מלונים, קפה ואלוורה, דיג, הפקת נפט (בעיקר בחצי האי פרגואנה) וכרייה.
הערות שוליים

1 2  מפקד האוכלוסין והדיור הלאומי ה-14 - תוצאות עבור מדינת פלקון, מכון הסטטיסטיקה הלאומי של ונצואלה (בספרדית).
| מדינות ונצואלה |
| --- | --- | --- |
| מדינות | אמסונאס • אנסואטגי • אפורה • ארגואה • בוליבר • ברינס • גואריקו • דלטה אמקורו • ורגאס • טאצ'ירה • טרוחיו • יארקוי • לרה • מונגס • מירנדה • מרידה • נואבה אספרטה • סוליה • סוקרה • פורטוגסה • פלקון • קוחדס • קרבובו |  |
| ישויות פדרליות נוספות | הדפנדנסיות הפדרליות • מחוז הבירה |  |
| --- | --- |
בקרת זהויות :  BnF: cb11933434m (data)  GND: 4740181-3  MusicBrainz: 0e02a266-6444-444d-b4b7-00d95f97ebca  NKC: ge507288
פנדר ג'אזמאסטר

Fender Jazzmaster היא גיטרה חשמלית שתוכננה כדגם היקר יותר של פנדר סטראטוקסטר. אם כי הגיטרה זכתה להצלחה פחותה באופן יחסי. הוצגה לראשונה בכנס NAMM של 1958, היא שווקה בתחילה כגיטרה שיועדה לגיטריסטי ג'אז, שלא מצאו את הגיטרה כגיטרה טובה לסגנון - ודווקא מצאה חן בקרב גיטריסטי רוק גלישה בתחילת שנות ה-60. המראה שלה דומה לפנדר ג'אגואר, אם כי היא שונה מבחינה טונית ופיזית במובנים טכניים רבים, כולל עיצוב הפיקאפים, אורך קנה מידה ובקרות.
דגמים וסדרות ייחודיות

במהלך השנים, פנדר יצרה מגוון דגמים מיוחדים של הג'אזמאסטר, כולל דגמים חתומים לפי אמנים כמו ג'יי מאסיס (J Mascis) מלהקת דינוזאור ג'וניור, שהדגם שלו כולל גימור Purple Sparkle וגשר Adjust-o-matic, אשר מהווה שינוי נפוץ בקרב נגני ג'אזמאסטר. דגם חתום נוסף הוא של אלביס קוסטלו, שיצא בשנת 2008, וכולל זרוע טרמולו מיוחדת וגימור בצבע אגוז.
בנוסף, בשנת 2012 הוצגו דגמי חתימה של חברי להקת סוניק יות' (Sonic Youth), ת'רסטון מור (Thurston Moore) ולי רנאלדו (Lee Ranaldo). דגמים אלו שימרו את רוחה של הלהקה שכללה שינוי והתאמה של הגיטרות, כאשר הדגם של רנאלדו כלל שני פיקאפים רחבים בסגנון הסבנטיז של טלקסטר דלוקס.
עוד דגם מעניין הוא Blacktop Jazzmaster, שמיוצר במקסיקו כחלק מסדרת Blacktop של פנדר. גיטרה זו מציעה אפשרות גישה מודרנית עם טונים חזקים יותר, וכוללת פיקאפ humbucker במיקום הגשר במקום פיקאפ soapbar שני.
עוד אמן מפורסם המשתמש בג׳אזמאסטר וטלקסטר של פנדר הוא ג'ים רוט, גיטריסט להקת סליפנוט.
הערות שוליים

↑  Dan Orkin, A Brief History of the Jazzmaster
פלעצל

| --- | --- |

הפלעצל
 מידע
 עיר:  פריז
 מדינה:  צרפת
 תאריך ייסוד:  סוף המאה ה-19
 קואורדינטות:  48°51′25.24″N 2°21′34.79″E﻿ / ﻿48.8570111°N 2.3596639°E﻿ / 48.8570111; 2.3596639
 שכונות נוספות בפריז
 he
 
מאפייה יהודית בשכונה ב-1895
מסעדת "ג'ו גולדנבר", שנסגרה ב-2005
הפלעצל (צרפתית: Le Pletzl; מילולית: "מקום קטן") הוא האזור (הגטו) היהודי ששוכן במארה ברובע הרביעי של פריז, צרפת.
היסטוריה

ימי הזוהר של השכונה היו בסוף המאה ה-19, בעקבות מאורעות סופות בנגב ב-1882, אז היגרו לאזור עשרות אלפי יהודים דוברי יידיש מרוסיה ומזרח אירופה והקימו בה עסקים אופייניים, ושפת המקום הפכה ליידיש, מה שגרם למקום להיראות כמו שטעטל קטן, וגם העניק לשכונה את שמה.
האזור נותר בעל צביון יהודי עד היום, עם קהילה יהודית מגוונת שכוללת הן מהגרים מצפון מאפריקה והן ממזרח אירופה. השכונה מאופיינת בבתי כנסת, מעדניות יהודיות, מוכרי פלאפל וכיוצ"ב. אם כי בשנים האחרונות יש טענות על היחלשות אופייה היהודי של השכונה.
השכונה ממוקמת בסמוך לתחנת המטרו סנט פול.
בפינת הרחובות רו דה רוזייה ו-Rue Ferdinand Duval נמצאת לוחית שהוצבה על ידי עיריית פריז עם הסבר לשם השכונה:
ב-1881, יהודים אשכנזיים שנרדפו בארצם החלו להגר לצרפת. כשהגיעו לפריז הם התגוררו בשכונת המארה ליד בני דתם היהודים. עד שנת 1900 הגיעו כ-6,000 יהודים מרומניה, רוסיה ואוסטרו-הונגריה, ועד 1914 הגיעו עוד 13,000. הם התיישבו במספרים משמעותיים ברחובות Rue des Écouffes, ברחוב Ferdinand-Duval (שעד 1900 נקרא rue des Juifs, רחוב היהודים) ורו דה רוזייר. הם ייסדו קהילה חדשה, "הפלעצל", מקום קטן ביידיש. הם ייסדו את בית הספר העברי למסחר (École Israelite du Travail). חייה של הקהילה תוארו בספרו של רוג'ר איקור Les Eaux mêlées (שזכה בפרס גונקור). יותר ממחצית הקהילה נספתה במחנות הריכוז הנאציים.
המקור בצרפתית
Fuyant les persécutions, les Juifs ashkénazes commencent d'affluer en France à partir de 1881. Ils se logent à Paris auprès de leurs coreligionnaires établis surtout dans le Marais. En 1900, environ 6 000 personnes sont arrivées de Roumanie, Russie et Autriche-Hongrie, 13 000 autres jusqu'en 1914. Installés en nombre dans les rues des Écouffes, Ferdinand-Duval (nommée «rue des Juifs» jusqu'en 1900) et des Rosiers, ils y constituent le Pletzl, la «petite place» en yiddish, et créent l'École israélite du travail au 4 bis de la rue des Rosiers. La vie de cette communauté a été évoquée dans  de Roger Ikor. Plus de la moitié d'entre eux ont péri dans les camps de concentration nazis
אתרים מרכזיים בשכונה

בית הכנסת אגודת הקהילות ידוע גם בשם רו פאווה, תוכנן על ידי האדריכל הצרפתי הקטור גימאר.
"זיבעצן" (17 ביידיש), בית כנסת קטן ברחוב רו דה רוזייר מס' 17, ידוע כבית הכנסת שבו התפלל הרבי מחב"ד בתקופת שהותו בעיר.
בסמוך לשכונה נמצא המוזיאון לאמנות ולהיסטוריה של היהדות
מסעדת ג'ו גולדנברג, סבלה ב-1982 מפיגוע שבו נהרגו שישה אזרחים.
ל'אס דו פלאפל, פלאפליה ידועה ברחוב רוזייר.
ראו גם

המארה
יהדות צרפת
שואת יהודי צרפת
שטעטל
לקריאה נוספת

ננסי גרין, הפלעצל בפריס: מהגרים יהודים ב"בל אפוק", ניו יורק, הולמס ומאייר, 1986
פסטל (סוגה בשירה)

פסטל (ברומנית: Pastel) הוא השם שניתן לסוגה ייחודית של השירה הרומנית. המושג "פסטל" הוכנס לשימוש על ידי המשורר הרומני וסילה אלכסנדרי, כהגדרה לשירים המהווים תיאור טבע.
אלכסנדרי פרסם בשנים 1867–1869, בכתב העת של החוג ז'ונימיה, שיחות ספרותיות, סדרה של פסטלים שזכו לביקורות טובות. המבקר הספרותי טיטו מאיורסקו, ב-1872, בספרו Direcţia nouă în poezia şi proza română (כיוון חדש בשירה ובפרוזה הרומנית) ציטט במלואם שני פסטלים של אלכסנדרי וקבע בהערותיו כמה מהפרמטרים של הפסטל והם:
שירים ליריים.
סגנון תיאורי.
תחושה חזקה ונקייה של הטבע.
כתיבה בשפה יפה במיוחד.
הפסטל מתאפיין בקשר הדוק בין רגשות המשורר ובין הטבע המתואר על ידו. הפסטל מהווה תמונת טבע המצוירת במילים ומשום כך נדרשת בחיבורו תשומת לב לאמצעים המקובלים באומנויות הפלסטיות, קומפוזיציה, צבעים ואיזון בין המרכיבים.
עוד לפני אלכסנדרי היו התחלות של משוררים דוגמת גאורגה אסאקי, יון הליאדה רדולסקו וגריגורה אלכסנדרסקו. בעקבות אלכסנדרי, ניסו משוררים רומנים נוספים (בהם ג'ורג'ה קושבוק, אלכסנדרו מצ'דונסקי, יון פילאט, וסילה וולקולסקו, דימיטריה אנגל וג'ורג'ה טופרצ'אנו) את ידם בכתיבת פסטלים.
פנה

ערך זה עוסק בסוג של פסטה. אם התכוונתם למשמעות אחרת, ראו .
| --- | --- |

 
 מאכלים
 סוג:  פסטה 
 מוצא:  איטליה 
 מרכיבים עיקריים:  מים, קמח 
 
פסטה פנה מחיטה מלאה (משמאל, לפני הבישול, ומימין לאחריו)
תבשיל פסטה פנה עם עגבניות, ארטישוק ובזיליקום
פֶּנֶה (באיטלקית: Penne) הוא סוג של פסטה שצורתו צינור חלול עם חיתוך אלכסוני. פנה הוא צורת הריבוי של פנה (penna) באיטלקית, שמקורה בלטינית penna ("נוצות", או "נוצה"), הכוונה להיותו מזכיר את עט הנוצה (קולמוס) ומקורו בחבל קלבריה שבדרום איטליה.
באיטליה מייצרים פנה בשתי גרסאות עיקריות: פנה לישה ("penne lisce") - פנה חלק, ופנה ריגטה ("penne rigate") או ריגטוני - פנה מחורץ שעליו רכסים קטנים חרושים. ריגטה פירושה באיטלקית "מחורצות". קיימת גרסה נוספת בשם "פנוני" (pennoni) ("נוצה גדולה"), שהוא גרסה רחבה יותר של פנה. צורה זהה או דומה נקראת "מוסטצ'ולי" (mostaccioli)- (מ־mosto, תירוש) שהוא גרסה של פנה לישה חלק ולא מחורץ במרקמו וקצות צינורותיו חתוכים למעוין. וזיטי (ziti) ("חתנים") שהם מוטות חלולים קצרים ומכופפים עד לצורתה של האות C במרקם חלק גם כן, וזיטוני - הגרסה העבה של הזיטי.
פנה מבושל בדרך כלל עד לדרגת אל דנטה, ומוגש עם רטבים לפסטה כמו פסטו. הוא מרכיב פופולרי בסלטי פסטה. פנה מעולה ליישומים השונים בשל עיצובו המעשי. מרכזו החלול מאפשר לו להחזיק רוטב היטב, בעוד שהזווית בה הוא חתוך משמשת כסוג של מצקת המקילה על האכילה. בנוסף, פנה ריגטה מחורץ, מחזיק כמות גדולה יותר של רוטב וכן מרקם נגיס יותר למאכלים שונים, ולכן מתאים לרטבים סמיכים.
ראו גם

מקרוני
סלט פסטה
הערות שוליים

↑  פירוט על סוגי פנה (באנגלית)
פן פלזה 1

| --- | --- |

 מידע כללי
 סוג:  גורד שחקים
 שימוש:  מסחר, משרדים
 מיקום:  מנהטן, ניו יורק
 מדינה:  ארצות הברית 
 בעלים:  וורנדו ריאלטי טראסט 
 הקמה ובנייה
 תקופת הבנייה:  ?–1972
 תאריך פתיחה רשמי:  1972 
 אדריכל:  אלי ז'אק קאן 
 מידות
 גובה:  229 מ' 
 קומות:  57 
 קואורדינטות:  40°45′05″N 73°59′32″W﻿ / ﻿40.751488888°N 73.992222°W﻿ / 40.751488888; -73.992222
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיפן פלזה 1(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיפן פלזה 1(למפת מנהטן רגילה) פן פלזה 1(למפת מנהטן מוגדלת) פן פלזה 1
 
פן פלזה 1 (באנגלית: One Penn Plaza) הוא גורד שחקים המצוי בניו יורק במדינת ניו יורק שבארצות הברית, בקרבת תחנת פנסילבניה, מערבית לשדרה השביעית, בין רחובות 33 ו-34 במנהטן.
המבנה תוכנן על ידי קאהן וג'ייקובס והושלם בשנת 1972, גובהו 229 מטרים ולו 57 קומות.
המבנה מדורג - ולו שלוש מדרגות - בקומה השביעית, הארבע עשרה והחמישים וחמש.
המבנה בנוי פלדה ובטון ומחופה בזכוכית סולרית ואלומיניום שעבר אלגון.
ראו גם

גורדי שחקים בניו יורק
פן (סרט, 2015)

| --- | --- |

הפוסטר הרשמי של הסרט עם תחילת יציאתו לאקרנים ב-2015
 מבוסס על:  פיטר פן 
 בימוי:  ג'ו רייט 
 הופק בידי:  גרג ברלאנטי, פול ובסטר 
 תסריט:  ג'ייסון פוקס 
 עריכה:  ויליאם הוי 
 שחקנים ראשיים:  לוי מילר (פיטר פן) גארט הדלונד (קפטן הוק) אדיל אקטר (Mr. Smee) רוני מארה (טייגר לילי) Michael Ryan Na Tae-joo ג'ק צ'ארלס Lewis MacDougall ג'ימי וי ברונסון וב ג'ק לאודן ספנסר וילדינג קתי בורק אמנדה סייפריד בריאן בובל נונסו אנוזי אמרלד פנל פול קיי ניל בל 
 מוזיקה:  ג'ון פאוול 
 צילום:  ג'ון מת'יסון, סימוס מק'גרבי 
 מדינה:  ארצות הברית, הממלכה המאוחדת, אוסטרליה 
 חברת הפקה:  אולפני האחים וורנר, ברלנטי הפקות, RatPac-Dune Entertainment, Moving Picture Company 
 חברה מפיצה:  InterCom, האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  9 באוקטובר 2015 
 משך הקרנה:  112 דק' 
 שפת הסרט:  אנגלית 
 סוגה:  סרט פנטזיה, סרט שודדי ים, סרט ילדים, סרט הרפתקאות, סרט אגדות 
 הכנסות באתר מוג'ו:   pan
 www.panmovie.com
 דף הסרט ב־IMDb
 
פן (באנגלית: Pan) הוא סרט פעולה בדיוני מ-2015 המספר את סיפורו של פיטר פן לפני הספר, בבימויו של ג'ו וייט. בסמל הסרט מופיע באות "A" (בעברית באות פ') המשרוקית של פיטר, כשהיא דומה מיניאטורית לחליל של פאן.
עלילה

פיטר מושאר בבית יתומים לונדוני על ידי אמו. בית היתומים מנוהל על ידי נזירות אכזריות שבסתר מוכרות יתומים לעבדות. כעשר שנים מאוחר יותר, בזמן מלחמת העולם השנייה, רוב היתומים נחטפים בבת אחת על ידי ספינת פיראטים מעופפת- כולל פיטר. הספינה טסה לכיוון הכוכב השני מימין והילדים מוצאים את עצמם באי ענק שנשלט על ידי פיראטים בראשות שחורזקן (יו ג'קמן). בסצנה מרהיבה כמעט כל שחקני הסרט שרים את Smells Like Teen Spirit של נירוונה. הילדים מועבדים במכרות המפוזרות באי כדי למצוא אבק פיות, שמביא לנעורי נצח. פיטר מתיידד עם עבד אחר בשם ג'יימס הוק. פיטר מוצא אבק פיות אבל עבד אחר גונב ממנו ומאשים את פיטר בשקר וגנבה. פיטר מועלה על ספינת האם ומוצעד על הקרש עם עוד 2 ילדים שסרחו. השניים האחרים מופלים למותם, אבל פיטר מרחף באוויר להפתעת כולם.
שחורזקן לוקח את פיטר למגוריו הפרטיים בספינת האם ומספר לו שהאינדיאנים מחפשים משיח שיודע לעוף. כשפיטר חוזר למכרה הוק והוא מחליטים לברוח עם קרונית אספקה, תוך שהם נעזרים בסמואל "סמי" סמיגל (אדיל אקטר) להתפנות מהמכרה. השלושה נוסעים ברכבל לעבר הנמל האווירי וגונבים ספינה. שחורזקן מנסה לרדוף אחריהם אבל מאבד אותם מעבר למכרות.
הספינה מתרסקת ביער הילידים והשלושה נתפסים על ידי האינדיאנים. האינדיאנים דורשים מהם שהאלוף שלהם יילחם נגד הפאן האינדיאני, לוחם אסייתי גמיש וזריז. הוק לא מהווה בדיוק תחרות ל"פאן", ובסוף הוא ופיטר טוענים שפיטר הוא הפאן- הוא הרי יכול לעוף. פיטר מראה להם את מחרוזת המשרוקית שלו, שדומה לחליל של האל היווני פאן.
לילי נמר, נסיכת האינדיאנים, מספרת לפיטר שרק פאן האמיתי יוכל להציל את האי לעולם לא. בינתיים, סמי הולך לעשות צרכיו ונתפס על ידי הפיראטים. הפיראטים פושטים על הכפר האינדיאני ורוצחים את הצ'יף. פיטר, הוק ולילי נמר בורחים לנהר, ממנו הפיראטים פוחדים כי שורץ תניני ענק.
השלושה מגיעים למפרץ עזוב בו ספינה ישנה (בעתיד היא תיקרא "רוג'ר העליז"). הוק מסיע את פיטר ולילי נמר לארץ הפיות וטס משם- הביתה, לטענתו. לילי נמר מספרת לפיטר על אמו: היא התאהבה בפייה ממין זכר והולידה אותו, ולכן פיטר יכול לעוף. שחורזקן מופיע, חוטף מפיטר את המשרוקית ומשתמש בה כדי לפתוח את הפתח לארץ הפיות. עם ספינתו הוא מתחיל להפציץ את ארץ הפיות, כשלפתע מופיע הוק על סיפון הספינה שלו ומציל את פיטר ולילי נמר. בחסות הקרב סמי בורח בסירת הצלה. פיטר והוק מצליחים להרוג את שחורזקן ופיטר מתיידד עם פייה בשם טינקר בל.
פיטר, לילי נמר והוק טסים ללונדון ולוקחים איתם את היתומים שנשארו לעבר האי לעולם לא, כשבסיום הסרט נראה שפיטר והוק נהיים חברים טובים.
פאל קובאץ'

פאל אדם קובאץ' (בהונגרית: Kovács Pál Ádám;‏ 17 ביולי 1912, דברצן – 8 ביולי 1995, בודפשט) היה סייף (חרב) הונגרי, אלוף אולימפי בעל 7 מדליות, מהן 6 זהב מ-5 אולימפיאדות (לונדון 1948, הלסינקי 1952, מלבורן 1956 ורומא 1960), מנהל ספורט, קצין צבא, הוא אביהם של אלופי העולם הסייפים אטילה קובאץ' וטמאש קובאץ'.